FC København og Ståle Solbakken er blevet enige om en ny kontrakt, som holder nordmanden i klubben til 2021.

Ståle Solbakken takkede for nyligt nej til at blive landstræner for Norge, og nu har Solbakken i stedet forlænget sin kontrakt med FC København.

- Det handler for mig først og fremmest om, at vi har en god hverdag sammen, og jeg trives rigtigt godt med den øvrige stab, truppen og alle dem på kontorerne i Telia Parken, siger Solbakken til klubbens hjemmeside.

- Vi har sammen fået skabt en god og stærk kultur i FCK, som jeg glæder mig til at arbejde videre med sammen med alle i klubben. Vi har et godt og stærkt fundament for fremtiden, men vi er også meget bevidste om, at der ikke er noget, der kommer af sig selv.

- Det kræver masser af arbejde. FCK er en del af min historie, og jeg er blevet en del af FCK's historie. Det er jeg stolt af. Jeg ser meget frem til at forsætte med at være en del af klubben, og jeg er sikker på, at der venter os store ting i fremtiden,

Solbakkens nye aftale løber til sommeren 2021.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)